《一剪梅 折梅》
清代·周贻繁

傲骨棱棱缀玉英。见自山城。供向书城。误揉琼蕊碎无声。

香满云屏。春满云屏。

手把疏枝气味清。藉尔幽情。助我诗情。素娥移照小窗明。

月也怜卿。灯也怜卿。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。